
రెండో వామప్ మ్యాచ్ నేడుజోరుమీదున్న బోర్డు లెవెన్ముంబై: వామప్ మ్యాచ్ల్లో సత్తాచాటి భారత్తో వన్డే సిరీస్ ఆరంభానికి ముందు ఆత్మవిశ్వాసాన్ని కూడదీసుకోవాలని చూసిన న్యూజిలాండ్కు బోర్డు ప్రెసిడెంట్స్ లెవెన్తో జరిగిన తొలి వన్డేలో భంగపాటు ఎదురైంది. అంతర్జాతీయ స్టార్లతో నిండిన కివీస్.. ద్వితీయ శ్రేణి జట్టయిన బోర్డు ప్రెసిడెంట్స్ లెవెన్ చేతిలో ఓడింది.  ఈ పరాజయభారం నుంచి బయటపడేందుకు.. వన్డే సిరీస్ ఆరంభానికి ముందు విజయాల బాట పట్టేందుకు కేన్ విలియమ్సన్ నేతృత్వంలోని కివీస్కు ఇప్పుడు మరో అవకాశం. సిరీస్ సన్నాహకాల్లో భాగంగా ఆ జట్టు మరో ప్రాక్టీస్ మ్యాచ్ ఆడనుంది. ఇక్కడి బ్రబౌర్న్ స్టేడియం వేదికగా బోర్డు ప్రెసిడెంట్స్ లెవన్తో గురువారం జరిగే రెండో వామప్ మ్యాచ్లో కివీస్ తమ వనరులను పరీక్షించుకునేందుకు సిద్ధమైంది. తొలి ప్రాక్టీస్ మ్యాచ్లో ఎదురైన ఓటమికి బదులు తీర్చుకోవడమే కాకుండా.. వన్డే సిరీస్ ఆరంభానికి ముందు జట్టంతా ఫామ్లోకి రావాలని విలియమ్సన్ సేన భావిస్తోంది. మరోవైపు తొలి మ్యాచ్ గెలిచి ఊపుమీదున్న యువ భారత్.. ఈ పోరులోనూ కివీస్ను దెబ్బకొట్టాలని ఆశిస్తోంది. ఇక్కడి వాతావరణం, పిచ్, స్థానికత.. ఇవన్నీ భారత్కు కలిసొచ్చే అంశాలు.బ్యాటింగ్ వైఫల్యం..తొలి మ్యాచ్లో న్యూజిలాండ్ బ్యాటింగ్ దారుణంగా విఫలమైంది. భారీ అంచనాలున్న మార్టిన్ గప్టిల్, కొలిన్ మన్రో తీవ్రంగా నిరాశపరిచారు. సీనియర్లు విలియ్సన్, రాస్ టేలర్ ఓ మోస్తరుగా రాణించినా అది జట్టు విజయానికి దోహదపడలేదు. టామ్ లాథమ్ మాత్రం హాఫ్ సెంచరీతో కాస్త పోరాడాడు. కాబట్టి ఈ మ్యాచ్లోనైనా టాపార్డర్ రాణిం చాలని కివీస్ శిబిరం ఆశిస్తోంది. ఇక బౌలింగ్లో ట్రెంట్ బౌల్ట్, మిచెల్ శాంట్నర్ అద్భుత ప్రదర్శన చేసినా.. సౌథీ, మిల్నె, ఇష్ సోధి భారీగా పరుగులు సమర్పించుకున్నారు.జోరుమీదున్న ‘బోర్డు’తొలి మ్యాచ్లో బ్యాటింగ్ విభాగం అదరగొట్టడంతో భారీ స్కోరు సాధించిన బోర్డు.. ఆపై బౌలింగ్లోనూ ఆకట్టుకుంది.  ఈ మ్యాచ్లో భారత బౌలర్లు నదీమ్, కర్ణ్ చెలరేగితే ఆ జట్టుకు మరో పరాభవం తప్పకపోవచ్చు.

rendo vamap match nedujorumeedunna bordu levenmumbai: vamap matchllo sattachati bhaaratto vande siries aarambhaaniki mundu aatmaviswaasaanni kuudadeesukoevaalani chusina neujilaandku bordu presidents leventho jarigina toli vandelo bhangapaatu eduraindi. antarjaatiiya staarlatho nindina kvies.. dviteeya shreni jattayina bordu presidents leven chetilo odindi.  ee paraajayabhaaram nunchi bayatapadenduku.. vande siries aarambhaaniki mundu vijayaala baata pattenduku ken villiamson netrutvamloni kiviisku ippudu maro avakaasam. siries sannaahakaallo bhagamga aa jattu maro practies match aadanundi. ikkadi brabourn stadium vedikagaa bordu presidents levantho guruvaram jarige rendo vamap matchlo kvies tama vanarulanu pareekshinchukunenduku siddhamaindi. toli practies matchlo eduraina otamiki badulu teerchukovadame kakunda.. vande siries aarambhaaniki mundu jattanta famloki ravalani villiamson sena bhaavistondi. marovaipu toli match gelichi oopumeedunna yuva bharat.. ee poruloonuu kiveesnu debbakottaalani aasistondi. ikkadi vaataavaranam, pitch, sthaanikata.. ivannee bhaaratku kalisoche amsaalu.batting vaiphalyam..toli matchlo neusiland batting daarunamgaa viphalamaindi. bhari anchanaalunna martin gaptil, kolin manro teevramgaa niraasaparichaaru. seenierlu villion, ras taler oo mostarugaa raninchina adhi jattu vijayaaniki dohadapadaledu. tam latham maatram haf senchareetho kaasta poradadu. kabatti ee matchlonaina taparder raanim chaalani kvies sibiram aasistondi. ika boulinglo trent boult, michel santner adbhuta pradarsana chesina.. southy, milne, ish sodhi bhariga parugulu samarpinchukunnaaru.jorumeedunna ‘bordu’toli matchlo batting vibhagam adaragottadamto bhari skoru saadhinchina bordu.. aapai boulingloonuu aakattukundi.  ee matchlo bhaarata boularlu nadeem, karn chelaregithe aa jattuku maro paraabhavam tappakapovachhu.